Gustavo Manrique

Gustavo Manrique Miranda (alizaliwa mwaka1972) ni mhandisi wa kilimo, mwanaharakati wa mazingira  kutoka Ekuador, ambaye alihudumu katika majukumu kadhaa ya uwaziri katika Serikali iliyoongozwa na raisi aliyeitwa Guillermo Lasso.

 Wasifu 
Alizaliwa katika jiji la Guayaquil. Yeye ni mwana wa Xavier Manrique na Clemencia Miranda. Baba yake alikuwa mtaalamu maarufu wa magonjwa ya moyo nchini Ekuador na mama yake ni mwalimu aliyejitolea.Ana kaka zake watano, mmoja wao anaitwa Roberto Manrique, ambaye ni mwanamitindo na mwigizaji .

Alihitimu kama mhandisi wa kilimo nchini Kosta Rika katika Chuo Kikuu cha EARTH. Wakati wa taaluma yake alifanya kazi katika makampuni kadhaa ya kijamii na mazingira na kilimo. Pia aliongoza bodi kadhaa za mashirika ya mazingira.

Alikuza shughuli mbalimbali  kama vile mkutano wa Kimataifa wa Mazingira, alianzisha Tuzo za kijani za marekani ya Latina na mnamo mwaka 2012 akapata rekodi ya kwanza ya dunia ya Guinness kwa jiji la Quito, kwa kuchakata chupa milioni moja na nusu katika siku 6 pamoja na wanafunzi 93,000. Mnamo mwaka 2021 alichukuliwa kama mmoja wa viongozi 100 wenye ushawishi mkubwa wa mabadiliko ya tabianchi Marekani Kusini.

 Kazi 
Mnamo mwaka 2021, Rais mteule Guillermo Lasso alimteua kuwa waziri wa mazingira; akichukua madaraka tarehe 24 Mei mwaka huo huo, huku serikali ikianza majukumu yake. Wakati wa kipindi chake kama uwaziri, upanuzi wa hifadhi ya baharini ya Galapagos mwaka wa 2022 ulijitokeza wazi.

Mnamo mwaka 2023, Rais Guillermo Lasso alimteua kuwa waziri mpya wa mambo ya nje na uhamaji wa binadamu, akiwa na cheo cha Chansela, kufuatia kujiuzulu kwa Juan Carlos Holguín [es].

 Marejeo 

Jamii:Wiki4HumanRights 2025
Jamii:Watu walio hai
Jamii:Waliozaliwa 1972
Jamii:Wanaharakati wa Ekuador